Իտալական Ջենովայում ավտոմոբիլային կամուրջ է փլուզվել: Ողբերգական պատահարի հետեւանքով զոհերի թիվը հասել է 30-ի, մեծ թվով վիրավորներ կան: Փլուզվել է ավելի քան 1 կմ երկարությամբ կամրջի 200 մետրանոց հատվածը: Նախնական տվյալներով՝ պատահարի պատճառ կարող էր դառնալ ուժգին քամու հետեւանքով կոնստրուկցիաների թուլացումը: Ողբերգության պահին կամրջի վրա մեծ թվով մեքենաներ են եղել: Փրկարարները շարունակում են մարդկանց դուրս բերել փլատակներից եւ հոսպիտալացնել: Ջենովացի բժիշկներին օգնության են հասել նաեւ մասնագետներ հարեւան շրջաններից: